ธนชาต จัดโปร รับเครดิตเงินคืน 5%
ธนาคารธนชาต ร่วมกับ CPN จัดโปร “ซัมเมอร์ อควาฟูล ไลฟ์ 2017” ใช้จ่ายที่โซนพลาซ่าของศูนย์การค้าเซ็นทรัลเวิลด์ เซ็นทรัลพลาซา เซ็นทรัลเฟสติวัล ทุกสาขาทั่วประเทศรับเครดิตเงินคืน 5%
23 เม.ย. 2560

นางธีรนารถ พ่วงมหา ผู้อำนวยการอาวุโสฝ่ายผลิตภัณฑ์บัตรเครดิตและสินเชื่อส่วนบุคคล ธนาคาร ธนชาต จำกัด (มหาชน) ร่วมกับ นายปกรณ์ พรรธนะแพทย์ รองกรรมการผู้จัดการใหญ่ บริษัท เซ็นทรัลพัฒนา จำกัด (มหาชน) หรือ CPN จัดแคมเปญ “ซัมเมอร์ อควาฟูล ไลฟ์ 2017” มอบสิทธิพิเศษให้กับลูกค้าบัตรเครดิตธนชาตเพียงใช้จ่ายที่โซนพลาซ่าของศูนย์การค้าเซ็นทรัลเวิลด์ เซ็นทรัลพลาซา เซ็นทรัลเฟสติวัล ทุกสาขาทั่วประเทศ ต่อที่ 1 รับเครดิตเงินคืนสูงสุด 5% เมื่อชำระเต็มจำนวน/สลิป (สูงสุด 10,000 บาทตลอดรายการ) ต่อที่ 2 รับเครดิตเงินคืน 10% เมื่อใช้คะแนนสะสมแลกเท่ากับยอดซื้อ/สลิป แคมเปญดังกล่าวจัดขึ้นตั้งแต่วันนี้ถึง 30 เม.ย. 2560